**ELŐTERJESZTÉS**

**Szombathely Megyei Jogú város Közgyűlésének 2016. október 27-i ülésére**

**Javaslat a VASIVÍZ ZRt. Igazgatósági tagjának megválasztására**

Tájékoztatom a Tisztelt Közgyűlést, hogy a VASIVÍZ ZRt. Igazgatóságában betöltött tagságáról Fekete Tamás, mint Vasvár Város Önkormányzata és Szentgotthárd Város Önkormányzata által együttesen delegált tag 2016. szeptember 30. napjával írásban lemondott. A társaság Alapszabályának XVII. fejezet 3./ pontjában rögzített együttműködési elvek alapján a megüresedett helyre Vasvár Város Önkormányzata és Szentgotthárd Város Önkormányzata együttesen jogosult új igazgatósági tagot javasolni, akinek megbízatása az Igazgatóság eredeti megbízatásának időpontjáig, vagyis 2020. május 31. napjáig szól. A társaság Felügyelőbizottsága és Igazgatósága 2016. október 10-én tartotta együttes ülését, amelyen a társaság 2016. október 28-i közgyűlésének napirendjére felvették az új igazgatósági tag választását.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (2) bekezdésének ad) pontja értelmében, ha a gazdasági társaságban az önkormányzati tulajdonrész az 50%-ot eléri, vagy meghaladja, úgy az igazgatóság tagjainak megválasztása kérdésében a Közgyűlés jogosult dönteni.

Kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2016. október 19.**

 **/: Dr. Puskás Tivadar :/**

**Határozati javaslat**

**…../2016. (X. 27.) Kgy. számú határozat**

A Közgyűlés a VASIVÍZ ZRt. Alapszabályának XVII. fejezetében rögzített igazgatósági és felügyelőbizottsági delegálási jog tekintetében felhatalmazza a polgármestert, hogy Fekete Tamás Igazgatósági tag helyére Vasvár Város Önkormányzata és Szentgotthárd Város Önkormányzata tulajdonostárs együttes javaslatát támogassa a társaság közgyűlésén.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (végrehajtásért felelős:

Dr. Kohuth Viktor, a társaság vezérigazgatója,

Dr. Kondor János, a társaság Igazgatóságának elnöke,

Lakézi Gábor, a Városüzemeltetési Osztály vezetője)

**Határidő:** atársaság közgyűlése